Legal Document

Category: 2208

Text:
61. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Σ. 2103/59 της 9/11 Αυγ. 1988 (ΦΕΚ Β’ 570) Βιβλίο ποσοτικής παράδοσης και παραλαβής βιντεοκασετών. Έχοντας υπόψη: 1.Τις διατάξεις της περίπτ. ιγ’ του άρθρ. 49 του Π.Δ. 99/1977 (ΦΕΚ 34/1977 τ. Α’)  «περί Κώδικος Φορολογικών Στοιχείων». 2.Την ανάγκη της καλύτερης παρακολούθησης των επιχειρήσεων εκμίσθωσης βιντεοκασετών, αποφασίζουμε: Ορίζουμε όπως, από 1ης Σεπτ. 1988 και στο εξής, οι επιχειρήσεις εκμετάλλευσης (εκμίσθωσης) βιντεοκασετών, ανεξάρτητα από την κατηγορία των βιβλίων που τηρούν ή αν απαλλάσσονται από την υποχρέωση αυτή σύμφωνα με τις διατάξεις της παρ. 6 του άρθρ. 1 του πιο πάνω Π. δ/τος όπως αυτές ισχύουν, τηρούν και βιβλίο ποσοτικής παράδοσης και παραλαβής για τις βιντεοκασέτες που εκμισθώνουν, στο οποίο καταχωρούν το ονοματεπώνυμο και τη διεύθυνση του μισθωτή, την ποσότητα των κασετών, τη χρονολογία παράδοσής τους στο μισθωτή και τη χρονολογία επιστροφής απ’ αυτόν, καθώς και τον αριθμό της απόδειξης είσπραξης του μισθώματος, που εκδίδεται σύμφωνα με τις διατάξεις της παρ. 14 του άρθρ. 13 του Κ.Φ.Σ. (Π.Δ. 99/1977). Το πιο πάνω βιβλίο ενημερώνεται, στις αντίστοιχες ενδείξεις του, κατά την παράδοση των βιντεοκασετών στον πελάτη και την επιστροφή τους απ’ αυτόν, καθώς και κατά την έκδοση της απόδειξης είσπραξης του μισθώματος. (Αντί για τη σελ. 136,15(γ) Σελ. 136,15(δ) Τεύχος 1437 Σελ. 11 Βιβλία και Φορολογικά Στοιχεία 27.Β.δ.59-61